section_heading: Arbitražni postupak
paragraph_text: Nakon višegodišnjih pregovora i povremenih napetosti u političkim javnostima obje zemlje, te slovenske blokade pristupa Hrvatske Europskoj uniji, hrvatski premijer Ivo Sanader i slovenski premijer Janez Janša su 26. kolovoza 2007. god. na marginama međunarodnog Strateškog foruma održanog na Bledu postigli sporazum da će se spor riješiti na međunarodnom sudu. Ubrzo se međutim pokazalo da slovenska strana zahtijeva da se suđenje povjeri arbitraži, koja bi osim primjenjujući međunarodno pravo mora mogla suditi također i prema načelu pravičnosti.<ref> Kada je hrvatska vlada ocijenila da slovenska vlada neće dati pristanak na ulazak Republike Hrvatske u Europsku uniju, odlučila je pristati na takvu arbitražu.<ref>